b'\n_START_ARTICLE_\nLinija kontrole\n_START_PARAGRAPH_\nNadzorna linija ( angle\xc5\xa1ko: Line of Control LoC) je razmejitvena \xc4\x8drta, ki ozna\xc4\x8duje dejansko mejo med dvema voja\xc5\xa1kima ali policijskima nadzoroma dolo\xc4\x8denega teritorija.\n_START_SECTION_\nOpis\n_START_PARAGRAPH_\nIzraz  \xe2\x80\x9enadzorna linija\xe2\x80\x9c  se nana\xc5\xa1a na 740 km dolgo voja\xc5\xa1ko linijo nadzora med Indijo in Pakistanom v regiji Ka\xc5\xa1mir. Prvotno znana kot  \xe2\x80\x9elinija pekinitve ognja\xe2\x80\x9c v  prvi indijsko-pakistanski vojni (prva vojna v Ka\xc5\xa1mirju)  v \xc4\x8dasu 1947\xe2\x80\x9349, se je ta LoC preimenoval po premirju v banglade\xc5\xa1ki vojni ali  (drugi indijsko-pakistanski vojni) dne 17. decembra 1971 in po Sporazumu iz \xc5\xa0imle iz 2. julija 1972. Indija svoj del na spornem ozemlju ozna\xc4\x8duje kot D\xc5\xbeamu in Ka\xc5\xa1mir, del pod pakistanskim nadzorom pa imenuje  Ka\xc5\xa1mir pod pakistansko upravo (oziroma okupacijo). Na drugi strani Pakistan ne priznava indijske suverenosti niti nad ozemljem, ki je trenutno pod indijsko kontrolo in ga imenuje \xe2\x80\x9eOkupirani Ka\xc5\xa1mir\xe2\x80\x9c, medtem ko ozemlje pod svojo kontrolo imenuje  \xc3\x81z\xc3\xa1d Ka\xc5\xa1mir (Azad Kashmir, slovensko Svobodni Ka\xc5\xa1mir). Pakistan sicer ne smatra Ka\xc5\xa1mirja kot dela svojega ozemlja, ampak trdi, da bi se morali o usodi Ka\xc5\xa1mirja svobodno odlo\xc4\x8dati njegovi prebivalci. \xc3\x81z\xc3\xa1d Ka\xc5\xa1mir u\xc5\xbeiva v okviru Pakistana dolo\xc4\x8deno avtonomijo._NEWLINE_Linija prekinitve ognja med Indijo in Ljudsko republiko Kitajsko na obmo\xc4\x8dju Aksaj Kitajske pa se imenuje \xe2\x80\x9eLinija dejanskega nadzora (LAC)\xe2\x80\x9c. Indija in Pakistan se \xc5\xa1e naprej sklicujeta na njuno suverenost nad celotnim ozemljem Ka\xc5\xa1mirja.\n_START_SECTION_\nVojne\n_START_PARAGRAPH_\nLoC je bil prizori\xc5\xa1\xc4\x8de treh vojn med Indijo in Pakistanom leta ( 1948, 1965 in 1971). S Sporazumom iz \xc5\xa0imle je bila ustanovljena Skupna pakistansko-indijska voja\xc5\xa1ka komisija, ki je skrbno pregledala in kartografirala LoC, ki je bila tako priznana kot za\xc4\x8dasna dejanska meja. Aprila 1984 je indijska vojska s helikopterji prvi\xc4\x8d napotili vojake v Sia\xc4\x8denski spopad na ledenik Sia\xc4\x8den, da bi si zagotovila dostop v  Ladakhu pripadajo\xc4\x8do doliho Leh, nakar so tudi Pakistanci na ledenik spustili svoje \xc4\x8dete. S sporazumom iz \xc5\xa0imle  se LoC kon\xc4\x8da pri koordinatah NJ9842 na robu ledenika Sia\xc4\x8den pribli\xc5\xbeno 100 km od Kitajske meje. Nazadnje sta se Indija in Pakistan spopadli v Kargilski vojni na LoC leta 1999, ko so Pakistanci izvedli vrsto resnih napadov v obmo\xc4\x8dju Kargila.  Sicer pa ves \xc4\x8das prihaja do topni\xc5\xa1kih dvobojev vzdol\xc5\xbe LoC. Indijska stran je vzdol\xc5\xbe LoC postavila ograjo visoko do 3,5 m, ki poteka skozi rodovitno ravnico, ki se deloma tudi tudi namaka. Od leta 1949 imajo Zdru\xc5\xbeeni narodi v obmejnem obmo\xc4\x8dju Opazovalno misijo  (UNMOGIP).'